గరికపాడు (క్రోసూరు మండలం)

గరికపాడు పల్నాడు జిల్లా క్రోసూరు మండలానికి చెందిన గ్రామం. పిన్ కోడ్:522 410. ఇది మండల కేంద్రమైన క్రోసూరు నుండి 12 కి. మీ. దూరం లోను, సమీప పట్టణమైన సత్తెనపల్లి నుండి 25 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 154 ఇళ్లతో, 605 జనాభాతో 569 హెక్టార్లలో విస్తరించి ఉంది. గ్రామంలో మగవారి సంఖ్య 305, ఆడవారి సంఖ్య 300. షెడ్యూల్డ్ కులాల సంఖ్య 7 కాగా షెడ్యూల్డ్ తెగల సంఖ్య 129. గ్రామ జనగణన లొకేషన్ కోడ్ 589926. 
thumb|గరికపాడు వద్ద సన్యాసిమడుగూ అని పిలువబడే బౌద్ధ స్తూపం దిబ్బ. ఇది సా. పూ. 2వ శతాబ్ధానికి చెందినదిగా నిపుణులు చెబుతున్నారు.

చరిత్ర
ఇది ఒక అగ్రహారము. దీనిని శ్రీ కృష్ణదేవరాయల మనుమడు, విజయ నగర సామ్రాజ్య పరిపాలకుడు సదాశివరాయలు, గరికపాటి వంశమూలపురుషుడైన అన్నంభొట్టుకు దానమిచ్చాడు.గరికపాటి వంశచరిత్ర - రచన: గరికపాటి లక్ష్మీ నరసింహం (డిసెంబరు 2007)

గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 495. ఇందులో పురుషుల సంఖ్య 243, స్త్రీల సంఖ్య 252, గ్రామంలో నివాస గృహాలు 119 ఉన్నాయి. గ్రామ విస్తీర్ణము 569 హెక్టారులు.
సమీప గ్రామాలు
హసన్ బాధ 2 కి.మీ, వన్నయ్యపాలెం 6 కి.మీ, రెంటపల్లి 6 కి.మీ, భ్రుగుబండ 6 కి.మీ, మొక్కపాడు 7 కి.మీ.
సమీప మండలాలు
పశ్చిమాన బెల్లంకొండ మండలం, తూర్పున క్రోసూరు మండలం, దక్షణాన సత్తెనపల్లి మండలం, ఉత్తరాన అచ్చంపేట మండలం.

 విద్యా సౌకర్యాలు 
thumb|గరికపాడు వద్ద బౌద్ధ స్తూపం ఇటుకల వరుస
thumb|గరికపాడు వద్ద బౌద్ధ స్తూపం ఆనవాళ్ళు
గ్రామంలో ప్రభుత్వ ప్రాథమిక పాఠశాల ఒకటి ఉంది.
బాలబడి దొడ్లేరులోను, ప్రాథమికోన్నత పాఠశాల గుడిపాడులోను, మాధ్యమిక పాఠశాల నాగవరం లోనూ ఉన్నాయి. సమీప జూనియర్ కళాశాల క్రోసూరులోను, ప్రభుత్వ ఆర్ట్స్, సైన్స్, డిగ్రీ కళాశాల సత్తెనపల్లిలోనూ ఉన్నాయి. సమీప వైద్య కళాశాల గుంటూరులోను, పాలీటెక్నిక్‌ క్రోసూరులోను, మేనేజిమెంటు కళాశాల కంటెపూడిలోనూ ఉన్నాయి. సమీప వృత్తి విద్యా శిక్షణ పాఠశాల సత్తెనపల్లిలోను, అనియత విద్యా కేంద్రం క్రోసూరు లోను, దివ్యాంగుల ప్రత్యేక పాఠశాల గుంటూరు లోనూ ఉన్నాయి.

 వైద్య సౌకర్యం 

 ప్రభుత్వ వైద్య సౌకర్యం 
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.

 ప్రైవేటు వైద్య సౌకర్యం 

 తాగు నీరు 
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. కాలువ/వాగు/నది ద్వారా, చెరువు ద్వారా కూడా గ్రామానికి తాగునీరు లభిస్తుంది.

 పారిశుధ్యం 
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు.గ్రామంలో సంపూర్ణ పారిశుధ్య పథకం అమలవుతోంది.సామాజిక మరుగుదొడ్డి సౌకర్యం లేదు.ఇంటింటికీ తిరిగి వ్యర్థాలను సేకరించే వ్యవస్థ లేదు.సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

 సమాచార, రవాణా సౌకర్యాలు 
గరికపాడులో సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైన సౌకర్యాలు గ్రామం నుండి 10 కి.మీ.కి పైబడిన దూరంలో ఉన్నాయి.
జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
గుంటూరు నుంచి సత్తెనపల్లి మీదుగా గరికపాడుకు బస్సు ఉంది. దారి - సత్తెనపల్లి, ధూళిపాల, భృగు బండ, గరికపాడు. ఊరి బయట వరకు తారు రోడ్డు ఉంది. గరికపాడుకు దగ్గరి రైల్వే స్టేషను సత్తెనపల్లి రైల్వే స్టేషను. విజయవాడ వద్ద ఉన్న గన్నవరం విమానాశ్రయం దగ్గరి విమానశ్రయం. ఈ గ్రామాన్ని విద్యుదీకరించారు.

 మార్కెటింగు, బ్యాంకింగు 
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వారం వారం సంత గ్రామం నుండి 5 కి.మీ. లోపు దూరంలో ఉంది.
ఏటీఎమ్, వాణిజ్య బ్యాంకు, సహకార బ్యాంకువ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.

 ఆరోగ్యం, పోషణ, వినోద సౌకర్యాలు 
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది.అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.

 విద్యుత్తు 
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 20 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.

 భూమి వినియోగం 
గరికపాడులో భూ వినియోగం కింది విధంగా ఉంది:
 వ్యవసాయేతర వినియోగంలో ఉన్న భూమి: 28 హెక్టార్లు
 వ్యవసాయం సాగని, బంజరు భూమి: 11 హెక్టార్లు
 శాశ్వత పచ్చిక ప్రాంతాలు, ఇతర మేత భూమి: 21 హెక్టార్లు
 వ్యవసాయం చేయదగ్గ బంజరు భూమి: 38 హెక్టార్లు
 సాగులో లేని భూముల్లో బీడు భూములు కానివి: 67 హెక్టార్లు
 బంజరు భూమి: 3 హెక్టార్లు
 నికరంగా విత్తిన భూమి: 397 హెక్టార్లు
 నీటి సౌకర్యం లేని భూమి: 419 హెక్టార్లు
 వివిధ వనరుల నుండి నీటి పారుదల లభిస్తున్న భూమి: 49 హెక్టార్లు

 నీటిపారుదల సౌకర్యాలు 
గరికపాడులో వ్యవసాయానికి నీటి సరఫరా కింది వనరుల ద్వారా జరుగుతోంది
 బావులు/బోరు బావులు: 28 హెక్టార్లు
 చెరువులు: 21 హెక్టార్లు

సాహిత్యం
సా.శ.16 వ శతాబ్దానికి చెందిన అన్నంభట్టు ఈ గ్రామానికి చెందిన, గరికపాటి వంశస్తుల మూల పురుషుడు. ఇతను సంస్కృతాంధ్రాలలో గొప్ప పండితుడు. తార్కిక విద్వాంసుడు. కొండవీడులో 12 సంవత్సరాలు న్యాయవిద్యను నేర్చుకొని స్వస్థలంలో న్యాయ విద్యాశాలను ఏర్పాటు చేశాడు. కాశీకి పోయి అక్కడి పండితుల ప్రశంసలు పొందాడు. "కాశీకి వెళ్ళినంత మాత్రాన ద్విజుడు అన్నంభట్టు కాలేడు" (కాశీ గమనమాత్రేణ నాన్నంభట్టాయతే ద్విజః) అనే నానుడి ఉంది. ఇతని రచనలు:
 తర్క సంగ్రహం http://books.google.com/books?id=R90oAAAAYAAJ&dq=annambhatt&printsec=frontcover&source=bl&ots=YRRcyeC_Ye&sig=9amZt8X_qoUlKeIQG_xFEnE5TTw&hl=en&ei=oDjdSbXRBYHqyAXQt5jNDg&sa=X&oi=book_result&ct=result&resnum=6
 తర్క సంగ్రహదీపిక
 సుబోధినీ సుధాసారము (రాణకోజ్జీవిని మీమాంస)
 మితాక్షర (బ్రహ్మసూత్ర వ్యాఖ్యానం)
 అష్టాధ్యాయి టీక (వ్యాకరణం)
 కైయట ప్రదీప వ్యాఖ్యానము (ఉద్యోతనము)
 సిద్ధాంజనము (జయదేవ తత్వచింతామణి టీక)
 న్యాయపరిశిష్ట ప్రకాశనము (ఉదయన గ్రంథవ్యాఖ్య)
 తత్వబోధినీ టీక (వేదాంతము)
 మితాక్షరి (కాశికాగ్రంథ వ్యాఖ్య)

ఈతని కాలం గురించి చాలా పరిశోధనా వ్యాసాలు వచ్చాయి. 2007 లో వెలువరించిన గరికపాటి వంశ చరిత్ర గ్రంథంలో, గరికపాటి లక్ష్మీ నరసింహం ఈ విషయాన్ని సహెతుకంగా నిర్ధారించారు, వెబెర్ బెర్లిన్ కాటలాగ్, "భారత ఖండా చ ఐతిహాసిక్ కోష్" (మరాఠీ గ్రంథము), ఈ కవి కాలాన్ని 16 వశతాబ్దము గానే నిర్ధారించెను. కానీ తెలుగు సాహిత్య కోశము. - తెలుగు అకాడమీ వారి "తెలుగు సాహిత్య కోశము"లో 17 వ శతాబ్దము అని వ్రాసి ఉంది.తెలుగు సాహిత్య కోశము. - తెలుగు అకాడమీ, హైదరాబాదు వారి ప్రచురణ .

గ్రామంలోని ఆకర్షణలు
 శివాలయం: దీనిని ప్రస్తుతం పునరిద్దుస్తున్నారు, గరికపాటి వంశజులు కొందరు తోడ్పాటు చేస్తున్నారు.
 మహాలక్ష్మమ్మ చెట్టు: గ్రామ మద్యం లోని రావి చెట్టు, ఈ చెట్టుకు పూజలు చేస్తారు 
 సన్యాసి మడుగు 
 చెరువు
 కాళికాంభ తల్లి గుడి
 పంచాయితీ ఆఫీస్
 గుదె నవీన్ రెడ్డి

ప్రముఖులు
 గరికపాటి మహదేవ శాస్త్రి (1900 - 1978) - వేద పాఠ శాల స్థాపకులు http://srimahadevavedapathasala.org
 గరికపాటి లక్ష్మీ కాంతయ్య
 గరికపాటి లక్ష్మీ నరసింహం - గరికపాటి వంశ చరిత్ర గ్రంథ కర్త ఇతను ప్రస్తుతం హైదరాబాదులో నివసిస్తున్నారు.
మూలాలు